google/wiki40b huggingface dataset:
Χρυσή Εποχή (ταινία)

Υπόθεση

Η ταινία έχει κοινά στοιχεία με τον Ανδαλουσιανό Σκύλο και διακρίνεται από αμιγώς υπερρεαλιστικά χαρακτηριστικά, δίχως να ακολουθεί μία συμβατική, λογική ακολουθία γεγονότων, αν και κεντρικό και σταθερό ρόλο στην υπόθεση διαδραματίζει ο έρωτας ενός ζευγαριού. Μέσα από μία αλληλουχία εικόνων και σκηνών, οι Μπουνιουέλ και Νταλί εκφράζονται, μεταξύ άλλων, γύρω από την αστική τάξη, το φετιχισμό ή τους θεσμούς της οικογένειας και της εκκλησίας, συχνά με διάθεση παρωδίας και πρόκλησης. Ο ίδιος ο Μπουνιουέλ έγραψε για το έργο ότι αποτελούσε μία ταινία "για ένα τρελό έρωτα, για μια ακατανίκητη έλξη, που όποιες κι αν είναι οι συνθήκες, σπρώχνει τον ένα στον άλλο, έναν άντρα και μια γυναίκα που δεν καταφέρνουν ποτέ να ενωθούν".
The Melancholy E.P.

Τραγούδια

1. Melancholy (Holy Martyr) (Schaffer) - 4:48

2. Shooting Star (Rodgers) - 5:15

3. Watching over Me (Schaffer) - 4:29

4. Electric Funeral (Osbourne, Iommi, Butler, Ward) - 4:53

5. I Died for You (Schaffer) - 3:50

Μπόνους κομμάτια της επανέκδοσης

6. The Ripper (Tipton) - 2:44

7. Colors (Live) (Shawver, Schaffer) - 5:15
Εθνική Ελλάδας (υδατοσφαίριση γυναικών)

Η Εθνική Ελλάδας υδατοσφαίρισης γυναικών (Εθνική πόλο), είναι το αντιπροσωπευτικό συγκρότημα της Ελλάδας στην υδατοσφαίριση. Έχει αξιόλογη παρουσία στον παγκόσμιο χώρο τα τελευταία χρόνια και η κατάκτηση του αργυρού μεταλλίου στους Ολυμπιακούς Αγώνες του 2004 αλλά και το χρυσό μετάλλιο στο Παγκόσμιο πρωτάθλημα υγρού στίβου του 2011 νικώντας στον τελικό την οικοδέσποινα Κίνα με 9-8, ήταν η επιβράβευση της ανοδικής πορείας της.

Europa Cup

Το 2018 πραγματοποιήθηκε για πρώτη φορά η διοργάνωση του "Europa Cup" Εθνικών ομάδων υδατοσφαίρισης, όπου το κατέκτησε η Εθνική Ελλάδος γυναικών.
Τα αρχαία μνημεία των Αθηνών

Ιστορική αναδρομή

Οι Τζέημς Στιούαρτ και Νίκολας Ρεβέττ περιηγήθηκαν την Ελλάδα υπό την χορήγηση της Κοινωνίας των Ενθουσιωδών (Society of Dilettanti) από το 1751. Ο Στιούαρτ κατέγραψε τις εντυπώσεις του και ζωγράφισε αρκετούς πίνακες, τους οποίους μετά την επιστροφή του στην Μεγάλη Βρετανία, αποφάσισε να δημοσιεύσει. Το βιβλίο του κυκλοφόρησε σε τέσσερις τόμους από το 1762 ως το 1816 και έγινε δημοφιλέστατο.

Περιγραφή

Το βιβλίο κυκλοφόρησε σε τέσσερις τόμους. Ο πρώτος τόμος περιγράφει την Αθήνα και μερικά από τα μνημεία της. Την δωρική πύλη, τον ιωνικό ναό του Ιλισού, το μνημείο των Αέρηδων, το μνημείο του Λυσικράτη και την στοά του Ολυμπίου Διός. Ο δεύτερος τόμος ασχολείται εξ ολοκλήρου με την Ακρόπολη, τον Παρθενώνα, Ερέχθειο, το θέατρο του Διονύσου, το μνημείο του Θρασύλλου και τα Προπύλαια. Στον τρίτο τόμο περιγράφει διάφορα άλλα μέρη της Αττικής, τα Μέγαρα, το ναό του Θησέα, την πύλη του Αδριανού, το υδραγωγείο του Αδριανού, το μνημείο του Φιλοπάππου, τη γέφυρα του Ιλισού, το Παναθηναϊκό Στάδιο, και άλλα. Τέλος, στον τέταρτο τόμο περιγράφει διάφορα μυκηναϊκά μνημεία και μνημεία των νησιών.

Επιρροή

Το βιβλίο αυτό είναι από τα πρώτα που ξανάφεραν την Ελλάδα και τις αρχαιότητές της στην επικαιρότητα. Τα άριστα αρχιτεκτονικά χαρακτικά και οι ζωντανές περιγραφές ξύπνησαν το ενδιαφέρον των Ευρωπαίων για την αρχαία Ελλάδα και την ιστορία της, και την καθιέρωσαν στην επιστήμη του 18ου και 19ου αιώνα.
Στις εκδόσεις αυτές του 19ου αιώνα παρουσιάστηκαν κλασικά αρχιτεκτονικά μνημεία αποτυπωμένα με ακρίβεια, τόσο σημαντικά που έδιναν στους σχεδιαστές και τους αρχιτέκτονες του 19ου αιώνα σημείο αναφοράς για να βασίσουν σχέδιά τους για υλοποίηση παραγγελιών και διακοσμητικών στοιχείων Ελληνικής αρχιτεκτονικής. Η σειρά των βιβλίων «Τα αρχαία μνημεία των Αθηνών» είχαν σημαντική επίδραση στο κίνημα της Ελληνικής αναβίωσης (Greek Revival) στην Αγγλία.
Πέννα

Πέννα ονομάζεται ένα εργαλείο το οποίο χρησιμεύει στη γραφή.

Η ιστορία

Η πρώτη αναφορά για τις πέννες γραφής, γίνεται στον 10ο αιώνα όταν ο Μαχάντ Αλ Μουχίζ, το 986 π.Χ. θέλησε να του κατασκευάσουν μια πέννα, που να μην λερώνει τα ρούχα και τα χέρια του. Οι τεχνίτες του κατασκεύασαν μια πέννα η οποία φύλαγε το μελάνι στο πίσω μέρος, σε μια δεξαμενή και με την μέθοδο των τριχοειδών αγγείων μετέφερε το μελάνι στην μύτη της πέννας.
Οι πρώτες πέννες που χρησιμοποιούν τα βασικά χαρακτηριστικά των σημερινών πεννών εμφανίστηκαν το 1850.

Τα μέρη της πέννας

Η πέννα αποτελείται από την μύτη, το τροφοδοτικό και την αποθήκευση της μελάνης που μπορεί να είναι είτε αμπούλα (ο πιο εύκολος και προσιτός τρόπος). Μπορεί επίσης να είναι και πιστόνι του οποίου το ειδικό δοχείο γεμίζει τραβώντας ή γυρίζοντας τον μοχλό με μελάνι.
Η μύτη της πέννας μπορεί πλέον να είναι από ασήμι ή χρυσό, με δημοφιλέστερο μέταλλο το χρυσό των 14 ή 18 καρατίων. με Ο χρυσός θεωρείται πιο ανθεκτικός καθώς το μελάνι της πέννας τείνει να είναι όξινο ή αλκαλικό με αποτέλεσμα κάθε άλλο υλικό να φθείρεται.
Το τροφοδοτικό της πέννας είναι το μαύρο εξάρτημα που βρίσκεται κάτω ακριβώς από την μύτη της πέννας. Σ αυτό υπάρχει κανάλι το οποίο αφήνει την ροή της μελάνης να τρέξει και να απλωθεί στο χαρτί.

Από τότε έως σήμερα

Πρωτοπόρος στην κατασκευή και εξάπλωση της πέννας στάθηκε ο πρώτος κατασκευαστής ο  Lewis Waterman. Ακολουθούν η Parker το 1888 και η Sheaffer το 1907. Στην Ευρώπη κατασκευάστηκε από την εταιρεία Simplo  η οποία το 1913 μετονομάστηκε σε Mont Blanc.
Στην Ευρώπη και πάλι, τέσσερις είναι οι κορυφαίες εταιρίες, όλες από την Ιταλία. Η Montegrappa το 1912, η Tibaldi το 1916, η Aurora το 1919 και η Omas το 1925. Ακολουθεί η γερμανική Pelikan που από το 1838 ξεκίνησε με μελάνια και παρουσίασε την πρώτη της πέννα το 1929.
Σήμερα δεν χρησιμοποιείται ευρέως και έχει περισσότερο διακοσμητικό χαρακτήρα, καθώς έχει μαζικά αντικατασταθεί από το στυλό.
Goodyear F2G Corsair

Σχεδιασμός και ανάπτυξη

Βασισμένη στην εμπειρία από την κατασκευή του FG-1, μιας εκδοχής του περίφημου μαχητικού Vought F4U-1 Corsair χωρίς αναδιπλούμενες πτέρυγες, η Goodyear αποφάσισε στις αρχές του 1944 να τροποποιήσει σε διάφορα σημεία ένα FG-1, δημιουργώντας έτσι το πρωτότυπο XF2G-1. Κύριος στόχος ήταν να αυξηθεί κατά 50% η ισχύς που παρείχε ο κινητήρας R-4360 κατά την απογείωση. Επιπλέον τοποθετήθηκε καλύπτρα στο κόκπιτ που παρείχε ορατότητα 360ᵒ στον πιλότο. Τον Μάρτιο του 1944 η εταιρεία υπέγραψε συμβόλαιο βάσει του οποίου θα παρέδιδε 418 F2G-1 και δέκα F2G-2. 
Ο οπλισμός θα αποτελούνταν από τέσσερα ή έξι πολυβόλα των 12,7 mm, καθώς και οκτώ ρουκέτες των 127 mm ή εναλλακτικά (δύο βόμβες (των 450 ή των 725 kg). Επίσης αυξήθηκε σημαντικά η ποσότητα καυσίμου που μπορούσε να μεταφερθεί, ενώ ήταν επίσης δυνατή η χρήση δύο απορριπτόμενων δεξαμενών καυσίμου.
Όταν τελείωσε ο Δεύτερος Παγκόσμιος Πόλεμος, είχαν ολοκληρωθεί μονάχα πέντε F2G-1 και άλλα τόσα F2G-2. Οι δοκιμές τους έδειξαν ότι υπήρχαν ζητήματα ελέγχου καθώς και ότι η ταχύτητα ήταν ανεπαρκής.
Τα προβλήματα αυτά σε συνδυασμό με την προσθήκη στο οπλοστάσιο του Ναυτικού του εξαιρετικού Grumman F8F Bearcat, που μπορούσε να καλύψει όλους τους ρόλους του F2G-2, αποτέλεσαν τροχοπέδη για την περαιτέρω εξέλιξη της πρότασης της Goodyear. Συνεπώς το όλο πρόγραμμα ακυρώθηκε.
Ραντεβού με μια άγνωστη

Πλοκή

Έφθασε η στιγμή που η Χριστίνα θα πρέπει να απολογηθεί, για τον φόνο που διέπραξε. Όμως όλη η αλήθεια βρίσκεται κλεισμένη στο προσωπικό ημερολόγιό της. Εκεί γράφει για τις ατέλειωτες ώρες μοναξιάς και πλήξης, που περνούσε στο σπίτι περιμένοντας τον άντρα της, ένα καταξιωμένο και πολυάσχολο δικηγόρο. Κάποια μέρα γνώρισε τον ζωγράφο Αλέξη, ο οποίος ζούσε στην περιοχή μόνος, αποκομμένος από τον κόσμο.

Βραβεία

Βραβείο α' γυναικείου ρόλου στο Φεστιβάλ Κινηματογράφου Θεσσαλονίκης 1968 στην Έλενα Ναθαναήλ
Τσουγκριά Σκιάθου

Κτίσματα

Στις αρχές της δεκαετίας του 1960, ο εφοπλιστής Θωμάς Επιφανειάδης, ανέθεσε στον αρχιτέκτονα Αλέξανδρο Βογιατζή την κατασκευή εξωκλησιού στην μνήμη των Αγίων Φλώρου και Λαύρου, στο τότε ιδιοκτησιας του νησάκι Τσουγκριάς της Σκιάθου.Οι δυο αυτοί Άγιοι υπήρξαν δίδυμα αδέλφια με καταγωγή από το Βυζάντιο. Λιθοξόοι τεχνίτες που έζησαν στην πόλη Ουλπιάνα της Ιλλυρίας. Εορτάζουν στις 18 Αυγούστου κάθε έτους. Ο Αλέξανδρος Βογιατζής με σεβασμό στο τοπίο, με την αρχιτεκτονική και καλλιτεχνική του ματιά  και χρησιμοποιώντας ο,τι είχε πάνω το νησί, κυρίως πέτρα και πλάκες έχτισε το πανέμορφο αυτό εκκλησάκι. Έτσι κτίσθηκε αυτό το εξωκλήσι  η εκκλησία του γκρεμνού, όπως την αποκαλούν οι ψαράδες.

Οικολογία

Το νησί διαθέτει υγροτόπους που αποτελούν σημαντικό καταφύγιο για πουλιά στην περιοχή των Σποράδων.

Ιδιοκτησιακό καθεστώς

Το νησί εμφανίζεται ως ιδιοκτησία της μονής Ευαγγελίστριας της Σκιάθου, καθώς και των επιχειρηματικών οικογενειών Επιφανειάδη και Φιξ.  Τα τελευταία χρόνια βρίσκεται στο στόχαχτρο επιχειρηματιών για την αγορά του.
3024 Χαϊνάν

Φυσικά χαρακτηριστικά

Η μέση διάμετρος του Χαϊνάν εκτιμάται σε 35,64 ± 2,5 χιλιόμετρα, ενώ το γεωμετρικό άλβεδό του είναι 0,073 ± 0,011. Ο αστεροειδής περιστρέφεται γύρω από τον εαυτό του μία φορά κάθε περίπου 9 ως 15 ώρες.
Δυναμίτης

Ο δυναμίτης είναι μια εκρηκτική ύλη της οποίας βάση είναι η νιτρογλυκερίνη, αρχικά με γη διατόμων ή κάποια άλλη απορροφητική ουσία, όπως πηλός και πριονίδια. Δυναμίτες που χρησιμοποιούν οργανικά υλικά, όπως τα πριονίδια, δεν είναι σταθεροί και γι' αυτό η χρήση τους αποφεύγεται. Ανακαλύφθηκε από το Σουηδό χημικό και μηχανικό Άλφρεντ Νόμπελ, ο οποίος τον πατεντάρισε το 1867.
Ο δυναμίτης είναι πολύ εκρηκτικός. Αν και το ΤΝΤ χρησιμοποιείται για τη μέτρηση της ισχύος μιας έκρηξης, ο δυναμίτης έχει 60% μεγαλύτερη ενεργειακή πυκνότητα από το ΤΝΤ.
Δυναμίτης πωλείται συνήθως με τη μορφή ράβδων με μήκος περίπου 20 εκατοστά και διάμετρο περίπου 3 εκατοστά και βάρος περίπου 0,23 κιλά, αλλά υπάρχουν και άλλα μεγέθη. Η μέγιστη διάρκεια αποθήκευσης της νιτρογλυκερίνης που βρίσκεται στο δυναμίτη συνιστάται ως ένα έτος από την ημερομηνία κατασκευής υπό καλές συνθήκες αποθήκευσης.
Μια άλλη μορφή του δυναμίτη αποτελείται από νιτρογλυκερίνη που διαλύεται σε νιτροκυτταρίνη και ένα μικρό ποσό κετονών. Αυτή η μορφή του δυναμίτη είναι παρόμοια με την άκαπνη πυρίτιδα, και είναι πολύ ασφαλέστερη από ό, τι το απλό μείγμα νιτρογλυκερίνης και γης διατόμων. Ο στρατιωτικός δυναμίτης επιτυγχάνει μεγαλύτερη σταθερότητα, αποφεύγοντας τη χρήση της νιτρογλυκερίνης και χρησιμοποιεί πολύ πιο σταθερές χημικές ουσίες.
Μεσιέ 98

Ιστορικό

Ο Μεσιέ 98 ανακαλύφθηκε στις 15 Μαρτίου 1781 από τον Πιέρ Μεσαίν, μαζί με τους κοντινούς γαλαξίες Μεσιέ 99 και Μεσιέ 100 και ο Σαρλ Μεσιέ τον συμπεριέλαβε στον κατάλογό του.

Κοντινοί γαλαξίες

Ο Μεσιέ 98 αποτελεί ζευγάρι με τον NGC 4186, ο οποίος βρίσκεται σε απόσταση 11,5 λεπτών της μοίρας. Ο NGC 4192A βρίσκεται σε απόσταση 9,5 λεπτών της μοίρας.
Προεδρικές εκλογές στο Ουζμπεκιστάν 2015

Προεδρικές εκλογές διεξήχθησαν στο Ουζμπεκιστάν στις 29 Μαρτίου 2015. Το αποτέλεσμα ήταν η νίκη για τον κάτοχο της προεδρίας, τον Ισλάμ Καρίμοφ, ο οποίος συγκέντρωσε το 90% των ψήφων.

Πλαίσιο

Εγκρίθηκε ένας συνταγματικός νόμος για τις προεδρικές εκλογές από τη Γερουσία στις 23 Μαρτίου 2012. Με τον νόμο εκείνο έπρεπε να γίνουν προεδρικές εκλογές 90 μέρες μετά τις βουλευτικές εκλογές. Ακολούθησε η διεξαγωγή βουλευτικών εκλογών σε δύο γύρους, στις 23 Δεκεμβρίου 2014 και ο δεύτερος γύρος στις 4 Ιανουαρίου 2015.
Με βάση τον προηγούμενο εκλογικό νόμο, οι εκλογές για πρόεδρο θα διεξάγονταν στις 27 Δεκεμβρίου 2015.
Ο Οργανισμός για την Ασφάλεια και τη Συνεργασία στην Ευρώπη δήλωσε ότι δεν υπήρξε καμία "γνήσια αντιπολίτευση".
Πομεράνιος πολιτισμός

Φυλετικός προσδιορισμός διαστρωμάτωση και ταφικά έθιμα

Οι Πομεράνιες φυλές, επηρεασμένες από τον Βόρειο Σκανδιναβικό πολιτισμό, όσον αφορά τουλάχιστον στη μεταλλοτεχνία, σχημάτισαν μια διακριτή ομάδα που ονομάστηκε Κασούβια ομάδα του Λουσάτιου Πολιτισμού. Αυτή διακριτή ομάδα γέννησε τον ανατολικό Πομεράνιο ή πομερανικό πολιτισμό κατά την περίοδο έναρξης της εποχής του Σιδήρου στην ευρύτερη περιοχή (650 π.Χ. - 1250 μ.Χ.).
Ο λαός αυτού του πολιτισμού έκαιγε τους νεκρούς του μαζί με τα καθημερινά τους αντικείμενα και έβαζε τα οστά σε τεφροδόχους κάλπες. Ο λαιμός της κάλπης (τυπολογικά της υδρίας) διακοσμείτο συχνά με εικόνες ανθρώπινων προσώπων, σχέδια ζώων κ.λπ. Στις τεφροδόχους με οστά γυναικών αποδίδονταν συχνά ιδιαίτερα χαρακτηριστικά, τέτοια όπως το σκουλαρίκια ή τα περιδέραιά της καμωμένα από γυαλί ή ήλεκτρο. Οι τεφροδόχοι κάλπες (υδρίες) τοποθετούνταν σε οικογενειακούς κιβωτιόσχημους τάφους κατασκευασμένους από μεγάλες πλάκες ασβεστόλιθου. Οι φυλές αυτού του πολιτισμού ήταν πατριαρχικά οργανωμένες και κάθε φυλή συνιστούσε διακριτή μονάδα.
Εκτός από τις τεφροδόχους με τα πρόσωπα, είναι πολύ χαρακτηριστικές επίσης και οι τεφροδόχοι με τη μορφή κατοικίας, οι οποίες φυλάσσονταν συχνά σε λίθινες κίστες. Τα πρόσωπα έχουν πιλόμορφα φρύδια, και ορειχάλκινα σκουλαρίκια μικρογραφίες. Οι απεικονίσεις είναι ενίοτε πολύ νατουραλιστικές και διαφέρουν πάντα από υδρία σε υδρία. Εγχάρακτα σχέδια απεικονίζουν σκηνές κυνηγίου, αρματοδρομίες ή ιππείς. Στην Σκλάνα Χούτα (Szklana Huta) υπάρχει ένα αρχαίο νεκροταφείο, που ανακαλύφθηκε κατά τη διάρκεια ανασκαφών στη δεκαετία '70. Εκατοντάδες κιβωτιόσχημοι τάφοι αποκαλύφθηκαν με τεφροδόχους-πρόσωπα. Το κάλυμμά τους είχε το σχήμα καλύμματος κεφαλής. Οι τεφροδόχοι εκτίθενται πλέον στο αρχαιολογικό μουσείο του Γκντανσκ.
Σομαλία, ξύπνα

Το "Σομαλία, Ξύπνα" ή "Soomaaliyeey toosoo" ήταν  ο εθνικός ύμνος της Σομαλίας από το 2000 ως το 2012.
Καθιερώθηκε από την προσωρινή ομοσπονδιακή κυβέρνηση το 2000. Επιλέχθηκε να αντικαταστήσει τον ορχηστρικό ύμνο που είχε συνθέσει ο Τζουζέππε Μπλανκ και ο οποίος χρησιμοποιούνταν από το 1960. Τον Αύγουστο του 2012, αντικαταστάθηκε, ως εθνικός ύμνος, από τον ύμνο Qolobaa Calankeed.
Το τραγούδι "Soomaaliyeey toosoo" ανάγεται χρονικά στη δεκαετία του ' 40 και είναι πολύ γνωστό. Κατά την κυβέρνηση της Σομαλίας, γράφτηκε από τον Αλί Μάιρ Αγουάλε, το 1947. Άλλες πηγές κάνουν λόγο για συνδημιουργία του ύμνου από τον Αγουάλε και το Γιουσούφ Χατζί Αντάν.γύρω στη δεκαετία του '40. 
Τραγουδήθηκε για να εορταστεί η ημέρα της ανεξαρτησίας, στις 1 Ιουλίου 1960 και σήμερα ψάλλεται ακόμα και από μικρά παιδιά κάθε πρωί στα σχολεία.
Σοσιαλδημοκρατικό Κόμμα του Μαυροβουνίου

Ιστορία

Το κόμμα ιδρύθηκε το 1993 με την ένωση του Σοσιαλιστικού Δημοκρατικού Κόμματος των Μεταρρυθμιστών του Μαυροβουνίου και του Σοσιαλιστικού Κόμματος του Μαυροβουνίου καθώς και άλλων μικρότερων κομμάτων και από την ίδρυσή του ήταν αντίθετο με τον πόλεμο στην πρώην Γιουγκοσλαβία και στο καθεστώς του Σλόμπονταν Μιλόσεβιτς. Ιδρυτές του ήταν οι Žarko Rakčević, Ljubiša Stanković και Dušan Simonović. Από τα κόμματα του Μαυροβουνίου είναι το μόνο πλήρες μέλος της Σοσιαλιστικής Διεθνούς.
Μετά τη στροφή στην πολιτική του DPS υπέρ της πλήρους ανεξαρτησίας της χώρας, το DPS και το SDP συνεργάστηκαν για την επίτευξη του στόχου αυτού και κέρδισαν το δημοψήφισμα της 21 Μαΐου 2006. Ο τωρινός πρόεδρος του κόμματος Ranko Krivokapić ανακήρυξε επισήμως την ανεξαρτησία του Μαυροβουνίου στις 3 Ιουνίου 2006.
Υποφθοριώδες οξύ

Χημική συμπεριφορά

Το υποφθοριώδες οξύ είναι το μοναδικό οξοξύ (δηλαδή οξυγονούχο οξύ) του φθορίου. Το υποφθοριώδες οξύ είναι εκρηκτικό, διασπώμενο στους 0°C σε υδροφθόριο και οξυγόνο:
Όταν χρειάζεται η χρήση του, συνήθως παράγεται «in situ», με διαβίβαση αερίου φθορίου μέσα σε ένυδρο αιθανονιτρίλιο (CH₃CN), εξυπηρετώντας ως ένα πολύ (ισχυρό) ηλεκτρονιόφιλο αντιδραστήριο μεταφοράς οξυγόνου (ή και ολόκληρου υδροξυλίου). Με την επίδραση υποφθοριώδους οξέος σε φαινανθρολίνη παράγεται διοξείδιο 1,10-φαινανθρολίνης, πάνω από 50 χρόνια μετά από την πρώτη ανεπιτυχή απόπειρα.
Όταν αντιδρά με το νερό, σχηματίζεται υπεροξείδιο του υδρογόνου:
Όταν αντιδρά με φθόριο, σχηματίζεται διφθοριούχο οξυγόνο:
Τέλος, αποτελώντας τη μόνη πηγἠ «θετικού» υδροξυλίου (OHδ+), δίνει αντιδράσεις προσθήκης σε πολλαπλούς δεσμούς, αντίθετα από τα υπόλοιπα υπαλογονώδη οξέα. Για παράδειγμα:
Σημειώνεται ότι για κάθε άλλο αλογόνο (X), είναι:

Υποφθοριώδη

Τα υποφθοριώδη είναι παράγωγα του ιόντος OF⁻, που είναι η συζυγής βάση του υπoφθοριώδους οξέος. Ένα παράδειγμα υποφθοριώδους ένωσης είναι το υποφθοριώδες τριφθορομεθύλιο (CF₃OF), που επίσης μπορεί να θεωρηθεί ότι είναι εστέρας του υποφθοριώδους οξέος και της τριφθορομεθανόλης (CF₃OH). Τα άλατα του υποφθοριώδους οξέος, όμως, είναι (στην πραγματικότητα) άγνωστα. Μόνο από την πρωτονιομένη μορφή του ελεύθερου υποφθοριώδους οξέος (H₂FO⁺) έχουν παρατηρηθεί λίγα άλατα, και αυτά μόνο σε μορφή συμπλόκων τους.
SNIK

Πρώιμα χρόνια

Ο SNIK γεννήθηκε και μεγάλωσε στη Πλατεία Βικτωρίας της Αθήνας. Το 2009 μετακόμισε στο Λονδίνο, όπου εργάστηκε ως μπάρμαν για δύο χρόνια.

Καριέρα

Το 2012 κυκλοφόρησε το πρώτο του κομμάτι, Θέμα Χρόνου, το οποίο ξεπέρασε γρήγορα τις 100 χιλιάδες προβολές στο YouTube. Έπειτα απο αυτήν την επιτυχία, αποφάσισε να ακολουθήσει την μουσική ως επάγγελμα και υπέγραψε συμβόλαιο με την Panik Records. Μέσω της εταιρίας κυκλοφόρησε διάφορα singles τη διετία 2011-2013, μεταξύ των οποίων το αμφιλεγόμενο Κουνήσου Δίπλα Μου αλλά και το βιογραφικό Τη Ζωή Μου Γράφω. Σε αυτό το διάστημα ο SNIK απέσπασε αρκετή φήμη στο διαδίκτυο, με πολλούς να κρίνουν τα τραγούδια του. Έπειτα απο ένα διάλειμμα απο την μουσική, ο SNIK επιστρέφει το 2015 με το hit τραγούδι Tony Montana, μία συνεργασία με τον ράπερ Light (με τον οποίο ξανασυνεργάστηκε για το εξίσου δημοφιλές τραγούδι Gucci Mane). Σε αυτήν την περίοδο της καριέρας του, ο SNIK κυκλοφόρησε επιτυχίες όπως το Ferrari, το Harry Houdini και το Dab, μια συνεργασία με τον Υποχθόνιο. Το 2016 επίσης έβγαλε το τραγούδι Panda. Άλλα κομμάτια αυτής της περιόδου είναι το Για Πάντα, Σου Είπα Θα Ανέβω, Selfmade, 211, Cognac και Valeriana, Gucci Store, E.S.M. pt.2. Από τον Οκτώβριο του 2018 ο SNIK ανήκει στο δυναμικό της Minos EMI / Universal. Αργότερα, ο SNIK κυκλοφόρησε μεταξύ άλλων τα τραγούδια Ath, 9, Gangsta, Gango και Medusa, το οποίο παραμένει το πιο προβεβλημένο του τραγούδι στο YouTube, έχοντας συγκεντρώσει σχεδόν 16 εκατομμύρια προβολές μέχρι τον Ιούνιο του 2019. Το 2019 επιπλέον κυκλοφόρησε το κομμάτι Monos Mou, τη συνεργασία με τον ράπερ Noizy, New Benz καθώς και το κομμάτι Kilo. Τον Οκτώβριο του 2019 συνεργάστηκε με τους CAPO PLAZA, NOIZY, GUÈ PEQUENO για το τραγούδι COLPO GROSSO.

Βραβεία

Έχει αποσπάσει 3 βραβεία στα Mad Video Music Awards, το 2017 το βραβείο του Καλύτερου Hip Hop Video Clip για το κομμάτι Ferrari, το 2018 το βραβείο του Καλύτερου Hip Hop καλλιτέχνη, και το 2019 το βραβείο του Καλύτερο Video Clip της χρονιάς για το κομμάτι Medusa.
Βάση δεδομένων Zope

Η Βάση Αντικειμένων Zope (Zope Object Database ή ZODB) είναι μια αντικειμενοστρεφής βάση δεδομένων για τη διαφανή και μόνιμη αποθήκευση αντικειμένων της Python. Περιλαμβάνεται στον εξυπηρετητή εφαρμογών Ιστού Zope, αλλά μπορεί να χρησιμοποιηθεί και ανεξάρτητα από αυτόν.
Χαρακτηριστικά της ZODB μεταξύ άλλων: δοσοληψίες (transactions), ιστορία και αναίρεση (history/undo), διαφανώς συνδεόμενα αποθηκευτικά μέσα, ενσωματωμένη κρυφή μνήμη (caching), έλεγχος ταυτοχρονισμού πολλών εκδόσεων (multiversion concurrency control, MVCC), και κλιμάκωση της απόδοσης στο δίκτυο (scalability) με τη χρήση των ZEO.
Η ZODB αποτελεί μια ώριμη λύση σε Python για αποθήκευση δεδομένων και χρησιμοποιείται σε εκατοντάδες χιλιάδες συστήματα σήμερα.

ZEO

Τα ZEO (Zope Enterprise Objects) είναι μια υλοποίηση αποθηκευτικού χώρου για τη ZODB που επιτρέπει πολλαπλές διεργασίες πελατών να κρατούν αντικείμενα σε έναν εξυπηρετητή ZEO. Αυτό επιτρέπει τη διαφανή κλήση, αλλά ο εξυπηρετητής ZEO εξακολουθεί να αποτελεί ένα μοναδικό σημείο αποτυχίας (single point of failure).
Κωστής Γόντικας

Βιογραφικά στοιχεία

Γεννήθηκε στην Αθήνα και ήταν γιος Δημητρίου Γόντικα, βουλευτή και πρόεδρου της Βουλής. Φοίτησε στο Κολλέγιο Αθηνών, σπούδασε νομική στο Πανεπιστήμιο Αθηνών και συμπλήρωσε τις σπουδές του στο πανεπιστήμιο του Λουξεμβούργου. Εξελέγη βουλευτής Ηλείας με την Νέα Δημοκρατία στις εκλογές του 1974 και επανεξελέγη σε αυτές του 1977. Στις ευρωεκλογές του 1981 εξελέγη ευρωβουλευτής.
Ιδιώτευσε ως δικηγόρος και είχε διατελέσει νομικός σύμβουλος της εταιρείας ηλεκτρικών σιδηροδρόμων.
Είναι παντρεμένος και έχει τρία παιδιά, μεταξύ των οποίων τον Δημήτρη Γόντικα.
2936 Νετσβίλε

Φυσικά χαρακτηριστικά

Τα φυσικά χαρακτηριστικά του Νετσβίλε είναι άγνωστα.
Πότης Παρασκευόπουλος

Βιογραφία

Γεννήθηκε το 1924 στην Καλαμάτα. Κατά τη διάρκεια της Κατοχής, συμμετείχε στο κίνημα της Εθνικής Αντίστασης από τις γραμμές του ΕΑΜ, και υπέστη διώξεις και εξορίες στα μετεμφυλιακά χρόνια.
Εργάστηκε ως δημοσιογράφος στην προδικτατορική Αυγή, ενώ διετέλεσε βουλευτής της ΕΔΑ από το 1964 μέχρι την επιβολή της χούντας το 1967. Μεταπολιτευτικά και μέχρι το θάνατό του, υπήρξε αρθρογράφος της Ελευθεροτυπίας.
Μαζί με τον σκηνοθέτη Νίκο Τζίμα και τον Τάσο Λέρτα, έγραψαν το σενάριο της πολύ γνωστής ταινίας «Ο άνθρωπος με το γαρύφαλλο», με θέμα τη δίκη και εκτέλεση του Νίκου Μπελογιάννη.
Το 1995 εξέδωσε βιογραφία του Ανδρέα Παπανδρέου με τίλο «Ανδρέας Παπανδρέου: Η Πολιτική του Πορεία, 1960 - 1995».
Πέθανε μετά από σύντομη ασθένεια στο νοσοκομείο «Ευαγγελισμός», στις 18 Μαΐου 1996.
Πάπας Ιωάννης ΙΖ΄

Ποντιφικάτο

Γεννήθηκε με το όνομα Σίκο και διαδέχθηκε τον Πάπα Σίλβεστρο Β΄ στις 13 Ιουνίου του 1003. Προτού γίνει ιερέας, ο Σίκο είχε νυμφευτεί και είχε αποκτήσει και τρεις γιους, οι οποίοι έγιναν επίσκοποι. Η εκλογή του στο αξίωμα του Ποντίφικα έγινε από τον Κρεσέντιο, Ρωμαίο ευγενή, ο οποίος ήταν ισχυρός στην πόλη και αντίθετος προς τον Αυτοκράτορα Όθωνα Γ΄ (983–1002). Ο διάδοχος του Ιωάννη ΙΖ' , Πάπας Ιωάννης ΙΗ΄ (1004–09), εξελέγη επίσης από τον Κρεσέντιο. Ελάχιστους μήνες μετά την εκλογή του στο αξίωμα, ο πάπας Ιωάννης ΙΖ΄ πέθανε το Δεκέμβριο και τον διαδέχθηκε ο Ιωάννης ΙΗ΄.

Ανακολουθία

Ως προηγούμενος νόμιμος πάπας με το όνομα Ιωάννης θεωρείται γενικά ο Ιωάννης ΙΕ΄ (985–996). Ο Πάπας Ιωάννης ΙΣΤ΄ (997–998) ήταν Αντίπαπας σύμφωνα με τη συμβατική λογική και για το λόγο αυτό η σειρά του ("16") θα έπρεπε να είχε επαναχρησιμοποιηθεί. Κάτι τέτοιο όμως δε συνέβη και η ανακολουθία αυτή δε διορθώθηκε ποτέ.